***Πλάτωνος, Φαίδων 68c-68e***

Ο Σωκράτης στο απόσπασμα αυτό από τον διάλογο του με τον Κέβητα και τον Σιμμία μέσα στην φυλακή, προτού θανατωθεί, εξηγεί στους συνομιλητές του ότι ο θάνατος δεν φοβίζει τους φιλοσόφους, ώστε όχι μόνο η εγκράτεια αλλά και η ανδρεία στους ανθρώπους που δεν είναι φιλόσοφοι δεν είναι γνήσιες αρετές.

**–**Οὐκοῦν καὶ ἡ σωφροσύνη, ἣν καὶ οἱ πολλοὶ ὀνομάζουσι σωφροσύνην, τὸ περὶ τὰς ἐπιθυμίας μὴ ἐπτοῆσθαι ἀλλ᾽ ὀλιγώρως ἔχειν καὶ κοσμίως, ἆρ᾽ οὐ τούτοις μόνοις προσήκει, τοῖς μάλιστα τοῦ σώματος ὀλιγωροῦσίν τε καὶ ἐν φιλοσοφίᾳ ζῶσιν;

**–**᾽Ανάγκη, ἔφη.

-Εἰ γὰρ ἐθέλεις, ἦ δ᾽ ὅς, ἐννοῆσαι τήν γε τῶν ἄλλων ἀνδρείαν τε καὶ σωφροσύνην, δόξει σοι εἶναι ἄτοπος.

**–**Πῶς δή, ὦ Σώκρατες;

**–**Οἶσθα, ἦ δ᾽ ὅς, ὅτι τὸν θάνατον ἡγοῦνται πάντες οἱ ἄλλοι τῶν μεγάλων κακῶν;

**–**Καὶ μάλ᾽, ἔφη.

**–**Οὐκοῦν φόβῳ μειζόνων κακῶν ὑπομένουσιν αὐτῶν οἱ ἀνδρεῖοι τὸν θάνατον, ὅταν ὑπομένωσιν;

**–**῎Εστι ταῦτα.

**–**Τῷ δεδιέναι ἄρα καὶ δέει ἀνδρεῖοί εἰσι πάντες πλὴν οἱ φιλόσοφοι· καίτοι ἄλογόν γε δέει τινὰ καὶ δειλίᾳ ἀνδρεῖον εἶναι.

**Λεξιλόγιο**

***Οὐκοῦν*:**επομένως

***ἦ δ᾽ ὅς*:**είπε αυτός

**Παρατηρήσεις**

**Β1.**Από το άνωθεν κείμενο να μεταφραστεί το απόσπασμα: *Οὐκοῦν καὶ ἡ σωφροσύνη,****…****Ανάγκη, ἔφη*.

**Μονάδες 10**

**Β2.**Για ποιο λόγο ο Σωκράτης θεωρεί την εγκράτεια αλλά και την ανδρεία ως μη γνήσιες αρετές στους ανθρώπους που είναι πραγματικά φιλόσοφοι;

**Μονάδες 10**

**Β3.**Να δοθούν οι ζητούμενοι τύποι για τις παρακάτω λέξεις**:**

***πολλοὶ*:** αιτιατική πληθυντικού ουδετέρου γένους στον συγκριτικό βαθμό

***σώματος*:** δοτική πληθυντικού

***ἄτοπος* :**αιτιατική ενικού θηλυκού γένους στον ίδιο βαθμό

***μεγάλων*:** τον υπερθετικό βαθμό του αντιστοίχου επιρρήματος

***δέει*:** ονομαστική πληθυντικού

***ἔχειν*:** γ’ ενικό υποτακτικής αορίστου β

***ζῶσιν*:** β’ ενικό οριστικής παρατατικού

***ἔφη*:** απαρέμφατο ενεστώτα

***Οἶσθα*:** γ’ πληθυντικό ευκτικής ίδιου χρόνου

***ὑπομένουσιν*:** τον ίδιο τύπο στον μέλλοντα της ίδιας φωνής  

**Μονάδες 10**

**Β4.**Να αναγνωριστούν συντακτικά οι παρακάτω λέξεις του κειμένου: **τὸ *μὴ ἐπτοῆσθαι, τούτοις, τοῦ σώματος, ἄτοπος, κακῶν*** (το 1ο του κειμένου), **δέει** (το 1ο του κειμένου), ***εἶναι***  (το 2ο και τελευταίο του κειμένου).

**Μονάδες 7**

**Β5. *Εἰ γὰρ ἐθέλεις …… εἶναι ἄτοπος***: Να αναγνωριστεί ο υποθετικός λόγος του αποσπάσματος αυτού και να τραπεί μετά σε υποθετικό λόγο της σχέσης του προσδοκωμένου.

**Μονάδες 3**